  Майя Бывальцева 26-тӥ пӧсьтолэзьлы Удмуртиын коронавирусэн черлан 150 выль учыръёсты шараязы. Висьыны усемъёс пӧлын 14 аресозь 14 пиналъёс н 65 арессэс ортчем 40 арлыдоос. Со сярысь элькунысь оперативной штаб ивортӥз. Диагноззы Ижкарын 6 улӥсьёслэн зэмаз, Ува ёросын – 11, Кизнер ёросын – тямыс, Эгра ёёросын – укмыс, Воткаын, Глазкарын, Сарапулын, Дэри ёросын – быдэн сизьым, Можгаын, Вотка, Сюмси, Шаркн ёросъёсын – быдэн ньыль, Вавож ёросын – куинь, Алнаш, Глаз ёросъёсын – быдэн кык, Можга, Сьӧлта, Якшур-Бӧдья, Яр ёросъёсын – быдэн одӥг муртлэн. 49 адями висёнэз вормиз. Куать мурт кулӥз. Кышномуртъёслы 71, 76, 82 арес вал, пиосмуртъёслы – 59, 70, 72 арес Туннэ нуналлы Удмуртиын черлан 39 сюрс 281 черлан учыр лабораториосын зэматэмын. 33 сюрс 319 адями йӧназ. Ковид диагнозэн 613 адями улонысь кошкиз, коронавируслэн тодметъёсынызы – 560 мурт. Али 178-эзлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 660 эскеронъёс ортчытӥзы. 26-тӥ пӧсьтолэзьлы Удмуртиын 280 сюрс 338 адями коронавируслэсь прививка пуктӥз, со пӧлысь 198 сюрс 223-ез кыкетӥ люкетсэ басьтӥзы. Тегъёс: Тазалык Ижкар висён Удмуртия коронавирус  